1. *melléklet a 386/2024. (X.30.) határozathoz*

|  | **E-TÉR-ben véleményező szervezet** | **E-TÉR-ben beérkezett vélemények** | **Válasz** |
| --- | --- | --- | --- |
| 1 | Közép-dunántúli Vízügyi Igazgatóság | A módosítással érintett területek üzemelő, vagy távlati ivóvízbázis előzetesen lehatárolt, ill. hatósági határozatban kijelölt hidrogeológiai védőidomát, védő-övezet- és védőterület-rendszerét nem érintik. | Észrevételt köszönjük. |
| A napelempark területén a csapadékvíz elvezetést meg kell oldani. | Észrevételt köszönjük. |
| Igazgatóságunk nyilvántartása alapján a módosítással érintett ingatlanok területei nem részei belvízvédelmi öblözetnek. A módosítással érintett ingatlanokon Igazgatóságunk vagyonkezelésében lévő vízfolyás, vízi létesítmény nem található. | Észrevételt köszönjük. |
| Összegzés: A rendelkezésre álló dokumentáció alapján a településterv módosítása vízügyi szempontból nem kifogásolt. | Észrevételt köszönjük. |
| 2 | Innovációs és Technológiai Minisztérium Hajózási Hatósági Főosztály | Az igazgatási feladatokkal összefüggő hatósági feladatokat a közlekedési szervek kijelöléséről szóló 382/2016. (XII. 2.) Korm. rendelet 8. § (2) bekezdés 20. pontja alapján a településfejlesztési koncepció, az integrált településfejlesztési stratégia és a településrendezési eszközök víziúttal érintett településsel kapcsolatos egyeztetési eljárásaival kapcsolatos ügyekben a közlekedésért felelős miniszter jár el. Mór a hajózásra alkalmas, illetőleg hajózásra alkalmas természetes és mesterséges felszíni vizek víziúttá nyilvánításáról szóló 17/2002. (III. 7.) KöViM rendelet szerint víziúttá nyilvánított vízfolyással nem érintett település, ezért a településrendezési eszközök készítésével, módosításával kapcsolatos eljárásokban a hajózási hatóság hatáskörrel nem rendelkezik, így azokban nem vesz részt. | Észrevételt köszönjük. |
| 3 | Fejér Vármegyei Kormányhivatal Építésügyi és Örökségvédelmi Főosztály Örökségvédelmi Osztály | A 4. sz. módosítással érintett területrészen található a központi örökségvédelmi nyilvántartás alapján a 101490 azonosítószámú régészeti lelőhely. A régészeti lelőhelyeket – a fenntartható használat elvének figyelembevételével – csak olyan mértékben lehet igénybe venni, hogy azok állománya számottevően ne csökkenjen, illetve eredeti összefüggéseik jelentősen ne károsodjanak, illetve a régészeti örökség elemeit lehetőleg eredeti lelőhelyükön, eredeti állapotukban, eredeti összefüggéseikben kell megőrizni. A Kötv. 9. §., és 10. §, valamint a Kr. 21. § (3) bekezdés a) pontja alapján az örökségvédelmi előírásokkal ellentétes, ezért a Mór 0695/5-6 hrsz.-ú ingatlanon létesülő napelemes kiserőmű moduljainak telepítésével érintett, jelenleg ismert lelőhely kiterjedésének elkerülése javasolt. | A lelőhely pontos kiterjedését az adatszolgáltatás alapján a terven rögzítettük. A napelemek telepítésének helyét a kiserőmű engedélyezési eljárása során a hatóság vizsgálja. |
| 4 | Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Engedélyezési és Szakhatósági Osztály | A településrendezési eszközök tervezett módosítása a Mór, 0678/1, 0678/2, 0678/4, 0695/5, 0695/6, 0572/6, 0572/7, 0572/10 helyrajzi számú telkeken a településterven különleges beépítésre nem szánt megújuló energiaforrás hasznosításának céljára szolgáló terület övezet kijelölése általános mezőgazdasági terület helyett.Az erőmű elhelyezésével érintett tervezési területek nem részei országos jelentőségű védett természeti területnek, Natura 2000 területnek vagy az országos ökológiai hálózat elemeinek, ugyanakkor a tájképvédelmi terület övezetéhez tartoznak és részben szomszédosak az országos ökológiai hálózat ökológiai folyosó területrészével.A Környezetvédelmi hatóság az FE/KTF/10874-3/2024. iktatószámon kiadott véleményében nyilatkozott, hogy a tervezett módosítás szándék tekintetében a környezeti vizsgálat lefolytatását nem tartotta szükségesnek, egyúttal azonban javasolta, hogy a tervezés során a térségi terület-felhasználási engedélyben az erőművekre vonatkozóan rögzített táj-és természetvédelmi feltételeket az Önkormányzat vegye figyelembe.A jelen eljáráshoz megküldött anyagban szereplő információk alapján megállapítottam, hogy a helyi építési szabályzat és szabályozási terv módosítása a fenti javaslatunk figyelembe vétele mellett történt, így a módosítással kapcsolatban környezetvédelmi, táj- és természetvédelmi, valamint hulladékgazdálkodási szempontból kizáró ok a Környezetvédelmi hatóság részéről nem merült fel.Ugyanakkor a HÉSZ 3. § 17. pontjában tett új értelmező rendelkezést, miszerint „telken belül zöldfelületként megtartandó telekrész: a telken meglévő olyan zöldfelület, melynek megtartása kötelező” a Környezetvédelmi hatóság az alábbiak szerint kéri kiegészíteni:Telken belül zöldfelületként megtartandó telekrész: a telken meglévő olyan zöldfelület, melynek megtartása kötelező az azon meglévő fás állománnyal együtt.A szabályozási tervlapot megvizsgálva megállapítottam, hogy a tervezési terület 81. sz főút felöli határán kötelező védőfásítás szükségessége jelölésre kerül. Az ezzel kapcsolatos előírást a HÉSZ 17. § (1) bekezdés b) pontja rögzíti.A fentiekkel kapcsolatban a Környezetvédelmi hatóság az alábbiakra hívja fel az Önkormányzat figyelmét:Külterületen a tájba illesztést szolgáló növénytelepítések létesítéséhez élővilág-védelmi és tájvédelmi szempontból az őshonos és tájhonos (ennek megfelelően ebben a tájegységben a lombos és nem az örökzöld) fás szárú fajok alkalmazása indokolt, még ha ennek takaró funkciója kisebb is az örökzöld fajokénál. Erre figyelemmel a "kötelező védőfásítás"-ra vonatkozó - már a hatályos tervben is szereplő - előírásokat a külterület tekintetében kérjük az őshonos és tájhonos (ennek megfelelően lombos és nem az örökzöld) fajok alkalmazásának szükségszerűségével kiegészíteni. | A javasolt kiegészítést elfogadjuk. A rendelet tervezetet ennek megfelelően módosítjuk. |
| 5 | Fejér Vármegyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztály Útügyi Osztály | A dokumentációt áttanulmányoztam, és megállapítottam, hogy a tervben foglaltak a hatáskörömbe tartozó útügyi érdeket nem sértenek, így azokat nem kifogásolom. Kérem, hogy jóváhagyás után a jóváhagyó önkormányzati rendelet és határozat, valamint a terv egy példányát küldjék meg részünkre.  | Észrevételt köszönjük. |
| 6 | Honvédelmi Minisztérium Hatósági Főosztály | A fenti hivatkozási számon érkezett dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem teszek. | Észrevételt köszönjük. |
| 7 | Országos Vízügyi Főigazgatóság | Tájékoztatom Önt, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet kapcsán az Országos Vízügyi Főigazgatóság (a továbbiakban: OVF) véleményezésre minden esetben a 12 Vízügyi Igazgatóság (a továbbiakban: VIZIG) közül a működési területtel érintett VIZIG-et/VIZIG-eket kéri fel, mivel megfelelő részletezettségű információval és helyismerettel csak a területileg illetékes VIZIG-ek rendelkeznek.Kérem a VIZIG/VIZIG-ek által benyújtásra kerülő véleményt az OVF véleményének is tekintsék. | Észrevételt köszönjük. |
| 8 | Budapest Főváros Kormányhivatala Országos Közúti és Hajózási Hatósági Főosztály | A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 11. melléklet 13. pontja szerint Budapest Főváros Kormányhivatala gyorsforgalmi utat, közúti határátkelőhelyet, szintbeli közúti-vasúti átjárót érintő településrendezési eszköz esetében vesz részt a véleményezési eljárásban. Fentiekre tekintettel, a területrendezési eszközök módosításával kapcsolatban, hatáskör hiányában észrevételt nem teszek. Az eljárás további szakaszában nem kívánok részt venni. | Észrevételt köszönjük. |
| 9 | Fejér Vármegyei Rendőr-Főkapitányság Rendészeti Igazgatóság | A 314/2012. (XI. 8.) Kormányrendelet 9. mellékletének 21. pontjában meghatározottak alapján közöljük, hogy az államhatár rendje, a hattárrendsértések és határesemények megelőzéséhez szükséges feltételek biztosítása szempontjából Mór Város nem érintett, az országhatár melletti 100 méteres (illetve 10 kilométeres) sávot a tervezett koncepció nem érinti, oda ez alapján nem épül létesítmény. Az elkészült dokumentáció ilyen jellegű eszközöket, illetve szempontokat nem érint. A fentiek alapján Mór város településrendezési eszközeinek módosításával, illetve településfejlesztési tervével összefüggésben kifogást nem emelünk, észrevételünk, javaslatunk nincs. | Észrevételt köszönjük. |
| 10 | Fejér Vármegyei Kormányhivatal Állami Főépítész | A településrendezési eszközök 4. számú módosításával kapcsolatban nem teszek észrevételt. | Észrevételt köszönjük. |
| 11 | Budapest Főváros Kormányhivatala Népegészségügyi Főosztály | A településen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik. | Észrevételt köszönjük. |
| 12 | Duna-Ipoly Nemzeti Park Igazgatóság | A fejlesztési elképzelések szerint a Mór, 0678/1, 0678/2, 0678/4, 0695/5, 0695/6, 0572/6, 0572/7, 0572/10 helyrajzi számú telkeken naperőművek létesítését tervezik, ennek érdekében a hatályos általános mezőgazdasági terület övezet átsorolása tervezett különleges beépítésre nem szánt megújuló energiaforrás hasznosításának céljára szolgáló terület (Kb-E) övezetre.A tervezési terület és környezete része a Magyarország és egyes kiemelt térségeinek területrendezési tervéről szóló 2018. évi CXXXIX. törvényben megállapított, továbbá a területrendezési tervek készítésének és alkalmazásának kiegészítő szabályozásáról szóló 9/2019. (VI. 14.) MvM rendelet 3. mellékletében lehatárolt tájképvédelmi terület övezetének.A tervezett kiserőmű környezetében nincs olyan védett, védelemre érdemes vagy meghatározó tájképi elem, aminek látványát eltakarná, kitakarná. Mór belterületi ingatlanjairól a napelempark feltételezhetően nem lesz látható, a 81. főútról igen.A 0678/2; b', 0678/1 és 0572/6 hrsz-ú ingatlanokon telken belül zöldfelületként megtartandó telekrész kötelező szabályozási elem, valamint kötelező védőfásítás sajátos jogintézmény került jelölésre, egyrészt a meglévő faállomány tervezett erőművet takaró hatását kihasználva, másrészt takarófásítás telepítése érdekben. | Észrevételt köszönjük. |
| 13 | Építési és Közlekedési Minisztérium Vasúti Hatósági Főosztály | Mór - Településrendezési eszközök 4. sz. módosítás vonatkozásában a vasúti közlekedési hatóság észrevételt nem tesz. Egyebekben tájékoztatom, hogy a fejlesztés megvalósítási szakaszában az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet 1. melléklet 4. Építésügyi ügyek 21. pontjában foglaltak teljesülése esetén az építtetőnek a vasúti közlekedési hatóságot, mint szakhatóságot kell megkeresnie. | Észrevételt köszönjük. |
| 14 | Nemzeti Média- és Hírközlési Hatóság | A tervezet hírközlési érdeket nem sért, a tervezet ellen a Hatóság kifogást nem emel. | Észrevételt köszönjük. |
| 15 | Szabályozott Tevékenységek Felügyeleti Hatósága Bányászati és Gázipari Főosztály Veszprémi Bányafelügyeleti Osztály | A Mór város településrendezési eszközök módosításával kapcsolatban megállapítható, hogy földtani, ásványvagyon védelmi és bányászati jogot érintő problémát nem vet fel. Az idézet kormányrendelet szerint környezetvizsgálat a Bányafelügyelet feladatkörének szempontjából szükségtelen. | Észrevételt köszönjük. |
| 16 | Fejér Vármegyei Kormányhivatal Földhivatali Főosztály Földhivatali Osztály 1. | Az eljárás a Mór, külterületi 0678/1; 0678/2; 0678/4; 0695/5; 0695/6; 0572/6; 0572/7 és 0572/10 helyrajzi számú ingatlanokat érinti. Az érintett ingatlanok termőföldnek minősülnek, de 13.122/2023. és 13148/2023. számon naperőmű céljára a végleges más célú hasznosítás iránti engedélyt megadta a Hivatal, ezért a termőföld mennyiségi védelme szempontjából a módosítást nem kifogásolom. | Észrevételt köszönjük. |